ബാഹുലേയന് സ്മാരക സാംസ്കാരിക കേന്ദ്രം ഉദ്ഘാടനം ചെയ്തു പൂവാര്: പൂവാര് മുന് ഗ്രാമപഞ്ചായത്ത് പ്രസിഡന്റും മെമ്ബറുമായിരുന്ന കെ. ബാഹുലേയന്റെ സ്മരണ നിലനിറുത്തുന്നതിനായി കെ. ബാഹുലേയന് സ്മാരക കേന്ദ്രം പ്രവര്ത്തനം ആരംഭിച്ചു. ബാഹുലേയന് സംസ്കാരിക കേന്ദ്രത്തിന്റെ ആഭിമുഖ്യത്തില് നടന്ന സമ്മേളനം കവിയും സാഹിത്യകാരനുമായ പിരപ്പന്കോട് മുരളി വെര്ച്വലായി ഉദ്ഘാടനം ചെയ്തു. എം.വിന്സെന്റ് എം.എല്.എ അദ്ധ്യക്ഷതവഹിച്ച യോഗത്തില് കവിയും സാഹിത്യകാരനുമായ രാജന് വി. പൊഴിയൂര് മുഖ്യപ്രഭാഷണം നടത്തി. ഡി.സി.സി ജനറല് സെക്രട്ടറി വി.എസ്. ഷിനു, സി.പി.ഐ കോവളം മണ്ഡലം സെക്രട്ടേറിയറ്റ് മെമ്ബര് എസ്. ഷാഹൂല് ഹമീദ്, ഛത്രപതി ശിവജി ധര്മ്മരക്ഷാ സമിതി മുന് നെയ്യാറ്റിന്കര താലൂക്ക് പ്രസിഡന്റ് എം.എ. വിഷ്ണു, സാംസ്കാരിക കേന്ദ്രം പ്രസിഡന്റ് അഡ്വ. എസ്.എസ്. അജിത്, സെക്രട്ടറി ജാഫര് പി. പൂവാര്, ജോയിന്റ് സെക്രട്ടറി എസ്. അഹമ്മദ് ഖാന്, ട്രഷറര് എ. അലി തുടങ്ങിയവര് ആശംസയര്പ്പിച്ച് സംസാരിച്ചു.